মোদিকে হোয়াইট হাউসে আমন্ত্রণ মার্কো রুবিও’র

ওয়েব ডেস্ক: উত্তপ্ত পশ্চিম এশিয়া। যার ফলে বন্ধ হরমুজ প্রণালী (Strait of Hormuz)। এর জেরে সংকটে পড়েছে গোটা দেশ। ভারতেও সমস্যা বেড়েছে। দেশে বেড়েছে পেট্রল-ডিজেল-সিএনজির দাম। এর মাঝেই ভারত সফরে এসেছেন মার্কিন বিদেশ সচিব মার্কো রুবিও (Marco Rubio)। শনিবার প্রধানমন্ত্রী নরেন্দ্র মোদির (Narendra Modi) সঙ্গে বৈঠক করেছেন তিনি। সূত্রের খবর, জ্বালানি নিয়ে দেশে যে সমস্যা তৈরি হয়েছে, এই পরিস্থিতে আমেরিকা যে ভারতের পাশে রয়েছে তা মোদিকে জানিয়েছেন রুবিও। এমনকী ভারতের প্রধানমন্ত্রীকে হোয়াইট হাউসে আসার জন্য আমন্ত্রণও জানিয়েছেন তিনি।

জানা গিয়েছে, এদিন মোদি-রুবিও’র বৈঠকে জ্বালানির পাশাপাশি বাণিজ্য ও পশ্চিম এশিয়ার বিষয়ও উঠে এসেছে। এদিকে ভারত সফরের আগে নয়াদিল্লিকে (New Delhi) তেল বিক্রির কথা জানিয়েছিল আমেরিকা (America)। মূলত, ভারতকে ৮০ শতাংশ তেলই আমদানি করতে হয়। অধিকাংশই আসত হরমুজ দিয়ে। কিন্তু বর্তমান পরিস্থিতিতে ভারতে উদ্বেগ বেড়েছে।

আরও খবর: এক মাসে তৃতীয়বার পেট্রল-ডিজেলের মূল্যবৃদ্ধি! কলকাতায় কত হল দাম? দেখুন বিগ আপডেট

এদিকে রুবিও’র সঙ্গে বৈঠকের পর এক্স হ্যান্ডেলে একটি পোস্ট করেছেন মোদি (Narendra Modi) । তিনি লিখেছেন, “মার্কিন বিদেশসচিব মার্কো রুবিও-কে স্বাগত জানাতে পেরে অত্যন্ত আনন্দিত। আমরা ভারত-মার্কিন ব্যাপক বৈশ্বিক কৌশলগত অংশীদারিত্বের ধারাবাহিক অগ্রগতি এবং আঞ্চলিক ও বৈশ্বিক শান্তি ও নিরাপত্তা সংক্রান্ত বিভিন্ন বিষয় নিয়ে আলোচনা করেছি। বিশ্বের কল্যাণে ভারত এবং মার্কিন যুক্তরাষ্ট্র এভাবেই ঘনিষ্ঠভাবে কাজ করে যাবে।”

Happy to receive the US Secretary of State, Mr. Marco Rubio.

We discussed sustained progress in the India-US Comprehensive Global Strategic Partnership and issues related to regional and global peace and security.

India and the United States will continue to work closely for… pic.twitter.com/CuD0DdDXB7

— Narendra Modi (@narendramodi) May 23, 2026

এদিকে আগামী ১৫ থেকে ১৭ জুন জি-৭ সম্মেলন (G-7 Summit) অনুষ্ঠিত হবে ফ্রান্সে (France)। সেখানে মোদি ও ট্রাম্প উপস্থিত থাকবেন। সূত্রের খবর, দুই নেতার মধ্যে বৈঠক হতে পারে। বলে রাখা দরকার, এর আগে দুই রাষ্ট্রনেতার মধ্যে ২০২৫ সালের ফেব্রুয়ারিতে বৈঠক হয়েছিল। তার পর নানান কারণে এই বৈঠক হয়নি। তবে এবার বৈঠক হয় কি না, সেটা দেখার।